stanford-oval/wikipedia huggingface dataset:
הספרייה המרכזית ע"ש אלישר
תחומי פעילות > תחום מערכות מידע

תחום זה אחראי על מערכות המידע והתשתית הטכנולוגית לכלל הספריות.
פורטל הספריות – במרץ 2015 הושק פורטל עבור ספריות הטכניון אשר מטרתו להוות פלטפורמה אחת ואחידה לכל ספריות הטכניון, לרכז מידע ותכנים של הספריות ולהנגיש דרכו את משאבי המידע של הספריות. עיצוב הפורטל נקבע בהתאם לקווי המיתוג של הטכניון. הפורטל עובר התאמות על פי תקנות נגישות אינטרנט לבעלי לקויות. במקביל הושק בשנת 2016 פורטל ארגוני עבור מידעני ספריות הטכניון.
מערכת עלמא - בדצמבר 2017 התבצעה הסבה מתוכנת "אלף" למערכת "עלמא", מבוססת הענן של חברת אקס ליבריס. המערכת למעשה מנוהלת ומתוחזקת על ידי כמה מחלקות בספרייה. תוכנת "אלף" של אותה חברה שימשה מאז שנת 1984 ועד 2017 את ספריות הטכניון כמערכת העיקרית לכל תהליכי הספרייה: השאלה והשאלה בינספרייתית, רכש ותקציבים, קיטלוג ומיון. בתוכנה נעשו התאמות והגדרות מקומיות בהתאם לצורכי הספרייה: הפקת דוחות סטטיסטיים, כתיבת תוכניות אוטומטיות לקליטת אוספים ויצירת תהליכים לסיוע בדיגיטציה. במהלך השנים נעשו במערכת התאמות להתממשקות עם מערכת סאפ (SAP) (אנ'), שנמצאת בשימוש בטכניון.
כְּלֵי גילוי – החל משנת 2018, יחד עם המעבר למערכת עלמא, כלי הגילוי לחיפוש מקורות מידע, כמו ספרים, כתבי-עת ומאגרי-מידע, הוא Primo VE (מוצר של חברת אקס ליבריס). כלי הגילוי EDS (EBSCO Discovery Service) של ספק המידע EBSCO (אנ') משמש לחיפוש מאמרים מדעיים. לפני כן בשנת 2014 הוטמע כלי הגילוי VuFind (אנ') שפותח באוניברסיטת וילאנובה בארצות הברית כתוכנה חופשית בעלת מאפייני חיפוש של גוגל. כלי גילוי זה קיבל בטכניון את השם EasyFind, או בקיצור EzFind, עוצב בהתאם לקווי המיתוג של הטכניון ובוצעו בו התאמות לצורכי הטכניון. EDS נכנס לשימוש בשנת 2015. עם ההסבה למערכת "עלמא" בדצמבר 2017 החליף כלי הגילוי EDS את כלי הגילוי VuFind.
המוצר EasyLink (או בקיצור EzLink) פותח על מנת לרכז מידע לגבי אפשרויות הגישה למקורות מידע אלקטרוניים שהספרייה מנויה עליהם, כמו הגישה לטקסט המלא של מאמרים מדעיים. המוצר מבוסס על תוכנת SFX של חברת אקס ליבריס. המוצר פועל מתוך קטלוג הספרייה, מאגרי המידע עליהם הספרייה מנויה, כלים לניהול ציטוטים ואף מגוגל סקולר.
המוצר EasyLibrary (או בקיצור EzLibrary) פותח על מנת לאפשר גישה למקורות המידע האלקטרוניים של הספרייה מחוץ לקמפוס באמצעות הזדהות במערכות הספרייה. המוצר מבוסס על התוכנה EZproxy של חברת OCLC. המוצר הושק בשנת 2012 ובשנת 2015 נעשו בו התאמות לצורך גישה דרך פורטל הספריות.
שירותים ופיתוחים נוספים:
ממשק גישה לשירותי הספרייה דרך יישומון הטכניון.
מערכת BookMe להזמנת חדרי לימוד בספריות הטכניון ובאזורי למידה אחרים בקמפוס.
פרויקט דיגיטציה של פרסומי הטכניון - בשנת 2014 נסרקו תזות הדוקטור שהופקדו בעבר בדפוס בלבד.
מערכת 2count - מערכת לספירה אוטומטית של מבקרים.
תוכנת LIBstick (אנ') - תוכנה להפקת מדבקות וברקודים לספרים.
תחומי פעילות > תחום שירותי קהל

תחום זה אחראי על כל השירותים הניתנים לקהל המשתמשים בספריות הטכניון.
מחלקת השאלה – נותנת שירותי השאלת ספרים ומשאבים אחרים כמו מחשבים ניידים, אוזניות, מטעני טלפון נייד, ומחשבונים לשימוש יומי בספריות. המחלקה אחראית על עדכניות רשימות המשתמשים. שירות חדש שהושק בשנת 2016 מאפשר החזרת פריטים שנשאלו מספרייה אחת בספרייה אחרת בטכניון.
מחלקת השאלה בין-ספרייתית – המחלקה מספקת משאבי מידע לקהל המשתמשים בטכניון ממקורות שאינם נגישים בטכניון, ומספקת משאבי מידע הקיימים בטכניון למקורות חיצוניים כמו מוסדות להשכלה גבוהה, בתי חולים וחברות תעשייה, בישראל ובעולם. קיים שיתוף פעולה עם ספריית יונס וסוראיה נזריאן באוניברסיטת חיפה לאספקת משאבי מידע ללא עלות. השירות מתאפשר באופן מקוון דרך פורטל הספריות.
מחלקת מידע והדרכה – אחראית על הדרכות לקהל המשתמשים בטכניון וניהול מידע. פעילות המחלקה כוללת:
העברת הדרכות קבוצתיות ופרטניות על מאגרי המידע, כלי הגילוי וכלים לניהול המידע לקהלים שונים בטכניון - סטודנטים, אנשי סגל, עובדי מעבדה ומידענים.
הכרת מאגרי מידע וכלים לניהול מידע (כמו כלי ציטוט, כלים להערכת מידע וכלים לניהול ביבליוגרפיה) לצורכי רכישה והטמעה.
עדכון התכנים בפורטל הספריות ובערוצי הרשתות החברתיות של הספרייה.
ייזום ימי עיון וסמינרים מקצועיים.
שיתופי פעולה עם תחום טכנולוגיות מידע ומחשוב בכל הקשור להטמעת מערכות מידע חדשות, עם מחלקת רכש ספרות מדעית בפיתוח אוספים ועם יחידות אחרות בטכניון.
פרויקטים שונים, כמו הוספת קודי QR על כריכות ספרי הלימוד המודפסים לשם הכוונה לגרסה האלקטרונית של הספרים.
הנגשת מידע – המידע הביבליוגרפי, מיקום הפריטים בספריות השונות והגישה לחומרים אלקטרוניים שנמצאים ברשות הספרייה. הספרייה בוחנת את דרכי הנגשת המידע באמצעות כְּלֵי הגילוי שברשותה על מנת לשפרן.
הארכיון ההיסטורי ע"ש יהושע נסיהו – הארכיון ההיסטורי של הטכניון הממוקם בספרייה המרכזית הוקם על ידי מנהל הכספים וגזבר הטכניון יהושע נסיהו בשנת 1968. משנת 1979 קרוי הארכיון על שמו. כיום מתבצע תיעוד ודיגיטציה של החומרים בארכיון בפרויקט רשת ארכיוני ישראל (פרויקט רא"י), פרויקט ממשלתי למחשוב ארכיוני ישראל המנוהל על ידי הספרייה הלאומית. הארכיון ההיסטורי כולל:
מסמכים, מכתבים, פרוטוקולים וצילומי מאמרים מעיתונים הקשורים להקמת אוניברסיטה טכנולוגית יהודית.
חלק מעיזבונו של האדריכל אלכסנדר ברוולד אשר בין היתר תכנן את בניין הטכניון ההיסטורי וממקימי הפקולטה לארכיטקטורה ובינוי ערים בטכניון.
אוסף תמונות וצילומים היסטוריים.
אוסף תוכניות להגנת היישוב בארץ ישראל של האדריכל פרופסור יוחנן רטנר.
אוסף מפות של המהנדס, האדריכל והגאולוג גוטליב שומאכר. האוסף כולל מפות של חיפה, ארץ ישראל, ארצות שכנות לישראל ושל אתרים ארכאולוגיים בישראל.
תחומי פעילות > תחום איכות ותכנון

מחלקת רכש ספרות מדעית – רוכשת מאגרי מידע מקוונים, כתבי עת וספרים מודפסים ואלקטרוניים. חלק גדול מהרכישות מתבצע באמצעות "המרכז לשירותי מידע דיגיטליים" (מלמ"ד) במרכז החישובים הבינאוניברסיטאי (מחב"א). המחלקה רוכשת ארכיבים של כתבי עת לצמיתות ואוספים של ספרים אלקטרוניים לצמיתות או כמנוי שנתי לצורך בחירת הספרים שזכו לביקוש משמעותי בתום תקופת המנוי.
מחלקת תקציבים – ניהול תקציב הרכש לכל ספריות הטכניון, בתאום עם מחלקת רכש הספרות, וניהול התקציב האופרטיבי של הספרייה המרכזית.
תחומי פעילות > תחום תפעול ולוגיסטיקה

תחום זה אחראי על כח האדם, קיטלוג, לוגיסטיקה ובניין הספרייה המרכזית.
מחלקת מטא-דאטה – מתבצע קיטלוג ומיון של כל הספרות המתקבלת מרכישות ומתרומות ושל התזות ושאר הפרסומים הנכתבים בטכניון. החל מיולי 2014 הקיטלוג נעשה לפי כללי תיאור משאב וגישה (RDA) בהתאם למעבר מכללי הקיטלוג האנגלו-אמריקאים (AACR2) לכללים אלה במוסדות להשכלה גבוהה בישראל. במהלך השנים נעשה מיון נושאי לפי שיטת UDC כאשר בתחילת שנת 2017 הצטמצם השימוש בשיטה זו עם תחילת המפתוח לפי מונחי ספריית הקונגרס (LCSH - כותרות נושאים של ספריית הקונגרס). בספריית הפקולטה לרפואה מתווסף גם מיון נושאי לפי שיטת המיון MeSH, המותאם לתחומי מדעי החיים. בספריית הפקולטה למתמטיקה נעשה מיון לפי שיטת המיון במתמטיקה - Mathematics Subject Classification. בשנת 2017 הספרייה המרכזית התחברה למאגר הזהויות הלאומי המנוהל על ידי הספרייה הלאומית ובשנת 2018 היא החלה לתרום למאגר.
כח אדם – פיתוח מקצועי של עובדים, גיוס וניוד עובדים, ניהול פורומים ואירועים מקצועיים וגיבושי עובדים.
בניין הספרייה המרכזית – תחזוקת המבנה וכל הציוד והרכוש שבו. טיפול בכל אזורי הספרייה, כולל הארכיון ההיסטורי, ארכיון האוספים, האולמות והגלריה.
פרויקטים – ריכוז, ליווי והובלה של פרויקטים ותהליכים מיוחדים המתבצעים בספרייה המרכזית, כולל ארגון אירועים, כנסים וימי עיון, קליטות אוספים, בנייה וניתוח סקרי דעת קהל.
ארכיון האוספים – מתחם המשמש לשימור ארוך טווח של אוספים שאינם בשימוש גבוה. התחום אחראי על הפן הלוגיסטי בקליטת אוספים מספריות הפקולטות ועל העברת אוספים שהוצאו מהאוסף למכירה ולמחזור. הארכיון עתיד לעבור סידור מחדש ויתווספו בו קומפקטוסים ניידים כדי להגדיל את מקום האחסון.
תחומי אחריות נוספים:
הערכת אוספים – פרויקט מתמשך שמטרתו בחינת אוספי הספריות, איתור פריטים יקרי ערך וגניזתם, ואיתור פריטים לדילול, בהתאם לקריטריונים שנקבעו בנוהלי עבודה. במסגרת הסבת הספריות למרכזי מידע ולמידה אוספים רבים מועברים לשימור בארכיון האוספים בספרייה המרכזית וכך שטחים בספריות מתפנים לטובת אזורי למידה חדשים. אוספים בשימוש גבוה נשארים בספריות. באחריות הספרייה המרכזית לקבוע את הנהלים ולהדריך את הספריות. באחריות כל הספריות לבצע את הערכת האוספים.
הפקדת תזות - תזות אשר נכתבו בטכניון מופקדות בספריות המחקר ומועברות לספרייה המרכזית לצורכי שימור והנגשה. משנת 2016 מופקדות תזות אלקטרוניות בלבד, ללא עותקים מודפסים. הספרייה המרכזית אחראית על הנוהל ועל טופסי ההפקדה.
גלריית תמונות

תמונות לאחר שיפוץ הספרייה בשנת 2021.
קומה 5, כסאות בר ושולחנות מאובזרים בשקעי חשמל ו-USB
קומה 4 (כניסה ראשית), מסכי מגע למידע והכוונה, אזור השאלה עצמית ודלפק השאלה
קומה 5, מסכי מגע למידע והכוונה
קומה 4, מתחם למידה והספרייה החברתית
קומה 6, מתחמי למידה ואוסף ספרות עברית
קומה 4, הספרייה החברתית
קומה 5, אזור המידע וההדרכה
קומה 6, מתחמי למידה ואוסף ספרות עברית
קומה 5, מתחמי למידה
קומה 5, מתחמי למידה וספרות לועזית ברקע
קומה 5, אוסף ספרי לימוד
תערוכת תמונות של עובדי הטכניון בסימן אופטימיות לאחר שיא מגפת הקורונה בישראל
הערות שוליים

1 2  "ספרית הטכניון כמערכת", בארכיון ההיסטורי של הטכניון, 1990
↑  ספריות הטכניון: היסטוריה והתפתחות, בפורטל ספריות הטכניון
↑  "ספריות הטכניון", בית הטכניון: בטאון פנימי של הטכניון, אברהם שוחט (עורך), חיפה, הטכניון – מכון טכנולוגי לישראל, 1969
↑  Alpert Carl, Technion: the story of Israel's Institute of Technology, Volume 2, New York, American Technion Society, 2001, p.222
↑  ארכיטקטורה: כתב עת לארכיטקטורה, בנין ערים, הנדסה, עצוב פנים ואמנות בבנין, חוברת 2, תל אביב, אגודת האינג'ינרים והארכיטקטים בישראל, 1966
↑  פיינשטיין, רועי, לצעוד במחשבה קדימה, באתר קמפוס ירוק בטכניון
↑  גרינברג, קרן אור, "ספריות או לא להיות", 11 ביוני 2014, פקטור – מגזין הסטודנטים בטכניון
1 2 3  כהן, שימי, "ספרייה – הרבה יותר ממה שחשבתם...", 10 בינואר 2016, פקטור – מגזין הסטודנטים בטכניון
↑  אודות הספרייה המרכזית ע"ש אלישר, בפורטל ספריות הטכניון
↑  "ספר מותג – מדריך הנחיות וסטנדרטים גרפיים לשימוש במותג הטכניון", הטכניון – מכון טכנולוגי לישראל, יחידת שיווק הטכניון, 2014
↑  פריבור, גילה, ואהרוני, נועה. "מערכות כלי גילוי בספריות בישראל – שימוש ושביעות רצון", מידעת – כתב העת של קהילת המידע, גיליון 12, נובמבר 2015
↑  גישה מחוץ לקמפוס (מחוץ לרשת הטכניון), בפורטל ספריות הטכניון
↑  The Future of Library Label Printing, בפורטל ספריות הטכניון
↑  פרויקט רשת ארכיוני ישראל, באתר הספרייה הלאומית
↑  נוהל הערכת אוספים וטיפול בהם בספריות הטכניון באתר "ארגון ושיטות", לשכת מנכ"ל הטכניון
| --- | --- |
בקרת זהויות :  NLI: 987007257244505171  ISNI: 0000 0001 2359 1972  LCCN: n50011819  SUDOC: 027513319  VIAF: 153327461   WorldCat (עם VIAF): 153327461 
קולונל יחיאל אלישר נואם בטקס הנחת אבן הפינה לבניין הספרייה הקרויה על שמו ביוני 1962
הספרייה (מימין) ובניין צ'רצ'יל בעת בנייתם, 1964
צילום מסך של שירותי ספריות הטכניון ביישומון הטכניון
הספרייה החברתית
אזור המידע וההדרכה
תמונה מהתערוכה "מהנדסים ללא גבולות"
אוסף התזות של הטכניון במדפי קומפקטוס בקומת המסד בספרייה
ווקלוז

ווקלוז (בצרפתית: Vaucluse, באוקסיטנית Vauclusa או Vau-Cluso) הוא מחוז בדרום מזרח צרפת בחבל פרובאנס-אלפ-קוט ד'אזור הנקרא על שם מעיינות פונטיין דה ווקלוז. המחוז נוצר ב-8 בדצמבר 1793 ובירתו היא אביניון.
שמו של ווקלוז בא לו מהשם הלטיני שהעניקו לו הרומים: 'וואליס קלאוסה' שפירושו העמק הסגור.
ראו גם

הקהילה היהודית בקרפנטרה
הקאנון של פכלבל

ההעתק העתיק ביותר של הקנון של פכלבל.
הקאנון ברה מז'ור מאת פכלבל הוא היצירה המוכרת ביותר של המלחין, ואחת היצירות המוכרות ביותר מתקופת הבארוק. הקאנון נכתב בסביבות שנת 1680, והגרסה המקורית היא לשלושה כינורות וקונטינואו, אם כי בתקופה המודרנית נכתבו לו מאות עיבודים להרכבים אחרים. קו הבאס של היצירה הוא קבוע (באסו אוסטינאטו), וחוזר על עצמו שוב ושוב ללא שינוי; שלושת הכינורות נכנסים זה אחר זה, ומנגנים – כל אחד בתורו – את אותו קו מלודי. במדינות שונות, בעיקר ארצות הברית, מקובל לבצע את הקאנון כמוזיקת רקע בחתונות. ביצירה המקורית של פכלבל מופיע אחרי הקאנון גם ג'יג (מחול מהיר במקצב משולש), אבל כיום הוא מוכר פחות מהקאנון, ומבוצע לעיתים רחוקות.
9 התיבות הראשונות ביצירה: ניתן לראות את מבנה הקאנון אותו מנגנים שלושת הכינורות מעל הבס החוזר ונשנה. כל צבע מסמל מוטיב עליו חוזרים הנגנים זה אחר זה.
בתרבות הפופולרית

הקאנון של פכלבל מצוי במספר רב של נעימות ושירים, בהם מוכרים מאוד. לעיתים הוא מופיע בחלק מן היצירה (למשל בפתיחתה) ולעיתים הוא מהווה נעימת רקע שחוזרת על עצמה לאורכה. בשנת 2006 יצר הסטנד-אפיסט רוב פרבוניאן מחרוזת מוזיקלית המשלבת מספר רב של שירים המסתמכים על הקאנון של פכלבל.
הערות שוליים

↑  ראו  Pachelbel Rant, בביצוע רוב פרבוניאן, סרטון  באתר יוטיוב, 2006 (זוהי העלאה משנית באיכות גבוהה ביחס להעלאה הראשית. הקטע המקורי זכה ל-16 מיליון צפיות).
| --- | --- |
בקרת זהויות :  BNE: XX2058605  BnF: cb13916790h (data)  GND: 30011642X  LCCN: n81073728  MusicBrainz work: 3fa14686-8507-4f63-bf17-1b5f1f1a0088  VIAF: 1158159478158927990001   WorldCat (עם VIAF): 1158159478158927990001 
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
התרבות הטליוטית

| --- | --- |
רוגם ליד הפארק הארכאולוגי של Puig de sa Morisca במיורקה
רוגם ליד הפארק הארכאולוגי של Puig de sa Morisca במיורקה
 אזור גאוגרפי:  האיים הגימנסיים של ספרד
 אתרים עיקריים:  Puig de sa Morisca במיורקה ו-Talatí de Dalt במנורקה
 תקופה:  תקופת הברזל
 טווח תאריכים:  מ-1300 לפנה"ס – בערך שנת 123 לפנה"ס
 תרבות קודמת:  התרבות הפרה-טליוטית
התרבות הטליוטית (בספרדית: Talaiotic Culture, בקטלאנית: Cultura talaiòtica) או התקופה הטליוטית הוא הכינוי שניתן לחברה שהתקיימה באיים הגימנסיים (האיים הבלאריים המזרחיים ביותר) בתקופת הברזל. מקורותיה הם מסוף האלף השני לפני הספירה, כאשר מהתרבות הפרה-טליוטית עברה משבר והתפתחה לתרבות הטליוטית. שמה נגזר מהטליוטים, שהם המבנים הנפוצים והסמליים ביותר מהתקופה הפרהיסטורית של האיים הבלאריים.
היסטוריה

העדויות הראשונות המצביעות על התפתחותה של תרבות זו הופיעו בסוף האלף השני לפני הספירה, כאשר חברת האיים הייתה מאוימת בשל גידול אוכלוסין, ייצור מזון לא יעיל ומרחב מחיה מוגבל. טכניקות חקלאיות שהתושבים הראשונים הביאו עמם אלפי שנים קודם לכן בתקופה הכלקוליתית כללו נטיעות באדמה שפונתה זמן קצר קודם לכן על ידי שריפת יערות וחריש של האדמה שהתפנתה. טכניקה זו הביאה להידרדרות מהירה של האדמה הפורייה, ועשויה להיות הגורם העיקרי לתזונה המבוססת כמעט לחלוטין על בשר של תושבי האי לקראת סוף תקופת הברונזה.
התקופה הטליוטית במיורקה

המונומנטים הגדולים הראשונים על מיורקה מתקופה זו הם הרגמים השכבתיים (Túmulos Escalonados), שנועדו לקבורה. תאריך בנייתם מתוארך מסוף האלף השני לפנה"ס ועד ראשית האלף הראשון לפנה"ס, ורבים מהרגמים קשורים להיפוגאה מתקופת הברונזה. לסיכום, החברה של עידן זה נקראת "פרוטו-טליוטית", מכיוון שמאפיינים רבים של החברה הטליוטית שלאחר מכן מתחילים להופיע בזמן זה. מאפיינים אלה כוללים את קיבוץ האוכלוסייה לעיירות. אושר כי בחלק מהעיירות הטליוטיות הללו פורקו מבנים קודמים הבנויים כסירה והמכונים naviforme, על מנת להשתמש בחומר הבנייה לבניית מגורים רגילים.
בתחילת האלף הראשון לפני הספירה, טליוטים החלו להתרבות על מיורקה, או שהופיעו בצורה מבודדת כאבן גבול טריטוריאלית, או בעיירות, אך לרוב קובצו יחד במרכזים טקסיים. במיורקה, מרכזי טקסים אלה היו בשפע כמו העיירות עצמן. חלקם כללו קבוצות קטנות של מבני אבן (טליוטים, רגמים), הפזורים על פני האי, ולעיתים קרובות שימשו כאבני גבול בין העיירות. חלק ממרכזי הטקס הללו כללו שורה של עד שבעה מבני אבן לאורך מרחק של יותר מחצי קילומטר. השפע של מרכזים אלה משמש עדות לחשיבותם: ככל הנראה הם היו המקום שבו נפתרו מחלוקות תכופות, ושם חגגו חגיגות שונות. המרכזים שימשו גם לוח שנה עונתי וכלכלי (פעילויות כלכליות כמו זריעה, קטיף, ציד), שבו יכלו להיפגש צעירי עיירות שונות (ובכך הבטיחו זיווגים בין אוכלוסיות שונות).
גם מקומות מקודשים היו קיימים באי, וניתן לזהותם מכיוון ששתי הפינות האחוריות שלהם מעוגלות. מקדשים שהיו בתוך הערים היו קטנים, ובתוכם היה רק עמוד אחד, שהיה פחות או יותר במרכז. המקדשים באזור הכפרי היו גדולים בהרבה (10–15 מטרים) וכללו זוגות רבים של עמודים.
המונומנטים של הקבורה במיורקה היו מגוונים, מאפיין דומה לעידן הקודם: קבורה נעשתה במערות טבעיות ובהיפוגאום. ההיפוגאומים הטליוטים היו גדולים בהרבה מאלו של תקופת הברונזה, לפעמים עם עמודים שנחפרו מהסלע שמסביב, והגדלת העמודים הללו סיפקה סיבה להגדלת ההיפוגאומים עצמם. כמו כן נבנה בית קברות גדול, הנקרופוליס של סון ריאל (Son Real), הייחודי למיורקה ומנורקה. הנקרופוליס שימש כבית קברות שבו הקברים היו דומים לטליוטים קטנים, והיו עגולים או מרובעים. בנקרופוליס ניתן למצוא גם "נאווטות (אנ')" קטנות. למרות ההעדפה הטליוטית לקבורה בהיפוגאום, בתקופת התרבות הטליוטית הוכנס חידוש: קבורת גופה בסיד.
חרב בת 3,200 שנה שהשתמרה היטב מתקופת הברונזה התגלתה על ידי ארכאולוגים באי מיורקה ב-Puigpunyent מאתר של טליוט. מומחים הניחו שהנשק יוצר כאשר התרבות הטליוטית הייתה של הידרדרות. החרב מוצגת במוזיאון מיורקה הסמוך.
התקופה הטליוטית במנורקה

הארגון מחדש של החברה של מנורקה למשטרי צ'יף ועיירות התרחש בקווים דומים לשינויים החברתיים במיורקה, אם כי חלק מהעיירות במנורקה היו גדולות בהרבה מאלו של מיורקה, מה שמעיד אולי על קיומם של שינויים או מתחים חברתיים חזקים יותר. מגוון המונומנטים במנורקה (מלבד טליוטים) שנבנו מסוף תקופת הברונזה ולאורך כל תקופת הברזל, עולה על אלו שנמצאו במיורקה. בסוף האלף השני לפני הספירה, הופיעו קברים המכונים "נווטות". הם נבנו בטכניקות טליוטיות, אך נשאבו גם ממסורת עתיקה מאוד המכילה קווי דמיון רבים למסורת בניית הדולמנים מלפני האלף הקודם.
המבנה המכונה "טאולה" נחשב למונומנט הטקסי הסמלי ביותר של מנורקה. הוא שימש כמקדש, והמתחם שלו היה בעל צורת פרסה, דומה לאלו שנמצאו על מיורקה אך בניגוד לסוג במיורקה, היה בעל מבנה מרכזי גדול הדומה לשולחן ("טאולה" פירושו "שולחן" בשפה הקטלאנית). תאריך הבנייה המדויק של מקדשים אלה אינו ידוע, אם כי המתחמים היו יכולים להתקיים בכל רחבי התרבות הטליוטית, והמונומנטים המרכזיים יכולים להשתייך לכל תאריך במהלך האלף הראשון.
המחקרים הארכאולוגיים קבעו שבתרבות זו השתמשו בכסף רק לקישוט, התושבים לא אימצו כתיבה ולא השתמשו מעולם באובניים עד שתרבותם דעכה עם הכיבוש הרומי.
המחבר הראשון שכתב על המונומנטים הטלאיוטים של מנורקה היה חואן ראמיס (אנ') בספרו "עתיקות קלטיות באי מנורקה" (Antigüedades célticas de la isla de Menorca), שנערך ב-1818, בהיותו הספר הראשון בשפה הספרדית המוקדש כולו לפרהיסטוריה.
בספטמבר 2023 הכריז ארגון אונסק"ו על האתרים הפרהיסטוריים של מנורקה הטליוטית כאתר מורשת עולמית.
קץ התקופה הטליוטית

אותם הגורמים שהולידו את התקופה הטלאיוטית חרצו את גורלה. הופסקה בניית הטליוטים, ורבים מהם הושמדו או הוסבו לשימושים שונים. המרכז הפוני הסמוך של אבוסוס, איביזה של ימינו, הגדיל את השפעתו המסחרית וכלל את האיים הגימנסיים; הרחבה כלכלית זו הפכה את עצמה למעשה לקולוניזציה פונית של האיים הגימנסיים. הים התיכון נשלט לאחר מכן על ידי האימפריה הרומית ואימפריית קרתגו. המלחמות הפוניות התפרצו בין שתי המעצמות הללו, והאיים מיורקה ומנורקה נגררו בכוח למה שמכונה התקופה הפוסט-טליוטית (הידועה גם בתור התרבות הבלארית או התרבות הפוסט-טליוטית).
ביאורים

1 2  מקטאלנית naveta, צורה של קבר חדר מגליתי ייחודי למנורקה. הקברים מתוארכים לתקופת הברונזה המוקדמת. יש להם שני קירות אנכיים ושני קירות מוטים המקנים להם צורה של סירה הפוכה, מקור הכינוי
הערות שוליים

↑  Margaritoff, Marco (2019-09-20). "3,200-Year-Old Bronze Age Sword Unearthed On Spanish Island Of Mallorca". All That's Interesting.
טליוט
הכניסה והחומה של הכפר הטליוטי Ses Païsses במיורקה.
עמוד מרכזי ולוחות הגג של טליוט במיורקה.
פנים ההיפוגאום הטליוטי של מיורקה, עם עמוד שנחפר מהסלע.
קבר Es Tudons במנורקה
המבנה המכונה טאולה (אנ') של Talatí de Dalt במנורקה.
וורוניה

מערת וורוניה (בגאורגית: კრუბერის გამოქვაბული) או מערת קרוברה-וורוניה היא המערה העמוקה ביותר הידועה בעולם. היא ממוקמת בארביקה מסיף של נפת גגרה, באבחזיה. שיא העומק של המערה מגיע ל-2,140 מטר (±9), יותר מעומקו של הגרנד קניון.
ההיסטוריה של גילוי המערה

המערה התגלתה בשנת 1960, על ידי חוקרי קרסט (סלע גיר) גאורגים. הם מצאו מערה וחקרו את עומקה עד לעומק של 180- מטר. בשנות ה-80 המוקדמות, משלחת מ"מועדון קייב", חקרה את המערה עד לעומק 340- מטר. באוגוסט 1999, הקבוצה אוקראינית "האצ'לון השני", גילו חלון (בתוך המערה) בעומק של 230- מטר, שהוביל לעומק של 490- מטר. שנה לאחר מכן, באוגוסט 2000, אותה הקבוצה הגיעה לעומק של 1,200- מטר.
בספטמבר 2000, קבוצת אוקרסה (UkrSA) וקבוצת מטדה (MTDE), המשיכה לחקור והגיעה לעומק של 1,410- מטר. בינואר 2001, קבוצת אוקרסה וקבוצת כאבקס (Cavex), חקרו חלון במערה בעומק של 1,350- מטר, שהוביל אותם לעומק של 1,430- מטר. שם הם חפרו עוקה (sump), או גומה שנועדה לקליטת הסחף, ואז גילו מעבר צידי בגובה 1,420- שהוביל אותם לעומק של 1,710- מטר. באוגוסט 2003, קבוצת כאבקס וקבוצת מועדון קייב, חלפו על פני העוקה בעומק 1,440- מטר (נקראת גם "עוקה 1"), והגעו לעומק של 1,660- מטר בלבד.
ביולי 2004, קבוצת כאבמקס המשיכה במאמציה והניחה עוקה חדשה בעומק של 1,810- מטר. באוגוסט 2004, הצליחה קבוצת אוקרסה בראשות אוסטרלי בשם אלן ווארילד (Alan Warild), להגיע לעומק של 1830- מטר. בכך הם חצו את השיא הקודם, של המערה העמוקה ביותר, משנת 2001, שעמד על עומק של 1,710- מטר, באותה מערה עצמה. לרף זה הגיעו כאשר ראש המשלחת בוחר נתיב חדש למסע. אלן עצמו ציין כי ישנם 3 דרגות במערה, וכי היא בוצית, ובחלק אחד צריך לצלול. הם חפרו עוקה בעומק 1,824- מטר.
ההיסטוריה של גילוי המערה > מעבר לרף ה-2,000

באוקטובר 2004, הצליחה קבוצת אוקרסה (הפעם ללא אלן ווארילד) לעבור את רף ה-2,000 מטר לראשונה בהיסטוריה של הספלאולוגיה (חקר המערות) והגיעו לעומק של 2,080- מטר. בינואר 2005, ההליקופטר, שהוביל את המשלחת של קבוצת כאבקס, בדרכם למערה, התרסק (ללא נפגעים). בפברואר 2005, קבוצת אוקרסה חפרה עוקה חדשה בעומק של 1980- מטר.
ההיסטוריה של גילוי המערה > השיא החדש

ביולי 2005, נתגלה חלק חדש של המערה שלא נמצא, על ידי קבוצת כאווקס, והמערה הפכה לעמוקה יותר. המשלחת אישרה את העומק של המערה, שעומד כעת על 2,140 מטר (±9 ) שהוא השיא העולמי הנוכחי (2007). כדי להגיע לעומק זה היה צריך לחפור 3 עוקות.
מערת קרוברה, מפה, 1986, 1999-2004, אגודת הספלאולוגים האוקראינית
וודז'יסלאב שלונסקי

ערך זה עוסק בעיר בפולין במחוז שלזיה. אם התכוונתם לעיירה בפולין במחוז שוויינטוקז'יסקיה, ראו .
וודז'יסלאב שלונסקי (בפולנית: Wodzisław Śląski) היא עיר בדרום פולין הנמצאת בפרובינציית שלזיה באזור גאוגרפי המכונה שלזיה עלית. היא מונה כ-50,000 תושבים (עדכני לשנת 2021) ומהווה בירת מחוז וודז'יסלאב. הייתה בעבר חלק מפרובינציית קטוביץ (בחלוקה בין השנים 1975–1998). היא גובלת בצ'כיה ושוכנת 290 ק"מ דרומית לבירה ורשה ו-100 ק"מ מערבית לעיר קרקוב.
היסטוריה > סוף ימי הביניים

שם העיר מקורו בשמו של הדוכס הפולני ולדיסלאב אופולה (Władysław Opolski), אשר הקים את העיר ומימן את המנזר בוודז'יסלאב בשנת 1257. לעיר מקורות קדומים יותר כבר מהמאה ה-10 ומהמאה ה-11, כאשר באותן תקופות ישבו באזורה שלושה יישובים סלאבים שהתמזגו לעיר אחת. בתחילה התיישבותה היגרו לעיר מתיישבים גרמנים רבים ממזרח אירופה. כמו יישובים רבים בפולין קיבלה העיר את זכויות מגדבורג קצת לפני שנת 1257 (התאריך המדויק אינו ידוע) והפכה חלק ממלכת פולין. בשנת 1327 יחד עם כל שלזיה הפכה לרכושו של כובש הכתר הבוהמי. העיר המשיכה לגדול ולהתפתח והפכה למרכז מסחרי גדול באזורה. במאה ה-15, חברי התנועה ההוסיטית החריבו את העיר. בשנת 1526 הכריזו הבוהמים על העיר שהיא תחת סמכותה של בית המלוכה בית הבסבורג האוסטרי.
היסטוריה > תחילת העידן המודרני

במאה ה-16 ובמאה ה-17, בזמן מלחמת 30 השנים הייתה העיר חלק מאימפריית הבסבורג. לאחר מלחמת 30 השנים העיר נחרבה. בשנת 1740, בתחילת המלחמות השלזיות בין פרוסיה לאוסטריה על השליטה בשלזיה, וודז'יסלאב סופחה לפרוסיה ועם סיום הקרבות בשנת 1963 אוסטריה הכירה בכך גם כן. כריית פחם הפכה להיות חלק חשוב מכלכלת וודז'יסלאב בתחילת המאה ה-19.
היסטוריה > המאה ה-20

לאחר סיום מלחמת העולם הראשונה בשנת 1918, שטח שלזיה חולק בין הרפובליקה הפולנית השנייה ולבין גרמניה ואזור שלזיה עלית. בפעם הראשונה מאז שנת 1526 שבה העיר לשליטה פולנית, תחת מחוז שלזיה.
ערב מלחמת העולם השנייה חיו בעיר כ-2,400 יהודים, מתוך כ-6,890 תושבים. עם כיבוש העיר בידי הגרמנים, התעללו אלו ביהודיה בפומבי, ולקחו אותם לעבודות כפייה, וביוני 1940 ריכזו אותם בגטו, בו שוכנו גם יהודים רבים מיישובי הסביבה. ב-20 בספטמבר 1942, ערב יום כיפור, שולחו רוב יהודי הגטו למחנה ההשמדה טרבלינקה. בנובמבר 1942 חוסל הגטו בעיר, ובתיו נשרפו.
עם סיום מלחמת העולם השנייה העיר חזרה לשליטה גרמנית כחלק מהשטחים שכבשה גרמניה מפולין. ב-22 בינואר 1945, הסתיימה צעדת המוות של יהודים מרשת מחנות הריכוז וההשמדה אושוויץ-בירקנאו, הרחוקה כ-56 ק"מ מהעיר וודז'יסלאב שלזיה. במסגרת הצעדה נהרגו כ-15,000 אסירים. משם הועברו ברכבות משא למחנות שונים (גרוס-רוזן, בוכנוואלד, דכאו ומאוטהאוזן).
במרץ 1945, הצבא הסובייטי הגיע לקרבת לעיר. 80% מהעיר נחרב במהלך המלחמה. ב-26 במרץ 1945 שבה העיר להיות תחת חסות פולין.
חינוך וספורט

מוסדות חינוך:
19 גני ילדים
13 בתי ספר יסודיים
4 גימנסיות
5 תיכונים
2 מכללות
מוסדות ספורט:
אודרה וודז'יסלאב - קבוצת כדורגל
מסלול צעדת המוות ממחנות אושוויץ
ווקה אי. או.

| --- | --- |

 נתונים כלליים
 סוג:  חברה פרטית
 תקופת הפעילות:  ינואר 2014 – הווה (כ־10 שנים) 
 מיקום המטה:  תל אביב-יפו 
 משרד ראשי:  תל אביב
 מוצרים עיקריים:  תוכנה לניהול אמצעים לאחסון נתונים
 נשיא:  ג'ונתן מרטין
 יו"ר:  אמית פנדיי
 מנכ"ל:  לירן צביבל
 עובדים:  400 (נכון למאי 2024)
  
 www.weka.io
 
ווקה אי. או. בע"מ, המוכרת במותג Weka היא חברת מחשוב ישראלית המפתחת ומייצרת תוכנה לניהול אמצעי אחסון נתונים, ליישומים עתירי נתונים ובפרט יישומי בינה מלאכותית ומחשוב עתיר ביצועים (HPC) (אנ').
היסטוריה

החברה הוקמה בינואר 2014 על ידי לירן צביבל (מנכ"ל), ד"ר עומרי פלמון (מנהל אסטקטגיה ראשי) ומאור בן דיין (ארכיטקט ראשי) - שלושתם יוצאי חברת XIV שנמכרה בינואר 2008 ל-IBM. החברה פיתחה תוכנה לניהול אמצעי אחסון נתונים עבור יישומים עתירי נתונים (הפחים הנמדדים באקסה-בייט - 1018 בתים), המגדילה משמעותית את מהירות הגישה לנתונים. התוכנה פועלת מול רכיבי חומרה (מעבדים, רשת תקשורת והתקני אחסון) נפוצים, במסגרת שירותי ענן או בדאטה סנטר מקומי.